У 2016 годзе адміністрацыя ПВТ працягнула работу па фарміраванні спрыяльнага асяроддзя для з’яўлення новых высокатэхналагічных кампаній (стартапаў). У прыватнасці, за кошт сродкаў ПВТ завершаны інвестыцыйны праект на агульную суму звыш 7 млн дэнамінаваных рублёў па рэканструкцыі комплексу будынкаў у Гродне агульнай плошчай больш за 1500 м2. У выніку яго рэалізацыі створаны інавацыйны комплекс, які ўключае ў сябе бізнес-інкубатар, каворкінг, вучэбны цэнтр. На яго базе пачаў работу аддзел рэгіянальнага развіцця па Гродзенскай вобласці, адной з задач якога з’яўляецца падтрымка стартапаў у рэгіёне. Выбар Гродна звязаны з наяўнасцю профільных факультэтаў у Гродзенскім дзяржаўным універсітэце імя Янкі Купалы і найбольшай колькасцю ІТ-кампаній з ліку рэзідэнтаў ПВТ і іх філіялаў.